**ZAKON**

**O IZMJENI I DOPUNAMA ZAKONA**

**O KONCESIJAMA**

Član 1.

U Zakonu o koncesijama („Službeni glasnik Republike Srpske“, br. 59/13, 16/18 i 70/20) poslije člana 30m. dodaju se novi pododjeljak 1.6 i novi član 30nj, koji glase:

„1.6 Koncesione naknade u oblasti sporta

Član 30nj.

(1) Koncesiona naknada za ustupljeno pravo u oblasti sporta utvrđuje se procentualno od vrijednosti planirane investicije koncesionara u rasponu od 0,5% do 5%.

(2) Koncesiona naknada za korišćenje koncesije u oblasti sporta utvrđuje se u rasponu od 2% do 5% od godišnjeg prihoda ostvarenog obavljanjem koncesione djelatnosti.“

Član 2.

U članu 30n. broj: „1.5“ zamjenjuje se brojem: „1.6“.

Član 3.

U članu 67. poslije stava 4. dodaje se novi stav 5, koji glasi:

„(5) Postupci u vezi sa izgradnjom energetskih objekata, instalirane snage do 250 kW, započeti prije propisivanja obaveze da se za izgradnju ovih objekata zaključi ugovor o koncesiji u skladu sa ovim zakonom, okončaće se po propisima koji su važili u vrijeme započinjanja tih postupaka.“

Član 4.

Ovaj zakon stupa na snagu osmog dana od dana objavljivanja u „Službenom glasniku Republike Srpske“.

Broj: 02/1-021-925/21 POTPREDSJEDDNIK

Datum: 25. novembra 2021. godine NARODNE SKUPŠTINE

Denis Šulić